 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ትራምፕ ካብ ኤውሮጳ ናብ ኣሜሪካ ዝግበር ጉዕዞ ደው ኣቢሉ 12 መጋቢት 2020 ምንጪ ስእሊ, AFPGetty ፕሬዝደንት ኣሜሪካ ዶናልድ ትራምፕ ዝርግሐ ስግኣት ዓለም ኮይኑ ዘሎ ኮሮናቫይረስ ንምክልኻል ካብ ኤውሮጳ ዝገበሩ ሓደሽቲ ጉዕዞታት ደው ክብሉ ወሲኑ ንሱ ብቴሌቪዥን ኣብ ዝሃቦ መግለጺ ካብ ኩለን ሃገራት ኤውሮጳ ናብ ኣሜሪካ ዝግበር ዝኾነ ዓይነት ጉዕዞ ንዝቕጽሉ 30 መዓልታት ደው ክብልዩ ኢሉ እዚ ጽኑዕ ግን ድማ ኣገዳሲ እገዳ ግን ንዓዲ ኢንግሊዝ ዝሓውስ ኣይኮነን ኢሉ ክሳብ ሕጂ ኣብታ ሃገር 460 ሰባት በዚ ቫይረስ ተጠቒዖም ኣብ ኣሜሪካ 1,135 ሰባት በዚ ቫይረስ እንትልከፉ 38 ሰባት ሞይቶም ናብ ከባቢና ሓድሽ ረኽሲ ከይኣቱ ንምክልኻል ኩሎም ናይ ኤውሮጳ ጉዕዞታት ደው ከነብሎም ኢና ዝበለ ትራምፕ እዚ ካብ ዓርቢ ፍርቂ ለይቲ ጀሚሩ ግብራዊ ዝኸውን እዩ ኢሉ እዚ እገዳ ግን ንዜጋታት ኣሜሪካ ዝሓውስ ኣይኮነን ፕሬዝደንት ትራምፕ ሕብረት ኤውሮጳ ተመሳሳሊ ቅድመ ጥንቃቐ ክወስድ ኣይክኣለን ብምባል ነቒፉ ውድብ ጥዕና ዓለም ኮሮናቫይረስ ዓለማዊ ለበዳዩ ክብል ብወግዒ ኣዊጁ 60 ሚልዮን ህዝቢ ጥልያን ኣብ ገዝኡ ክውሸብ ትእዛዝ ተመሓላሊፉ ኤርትራ ካብ ዓርባዕተ ሃገራት ዝመጽኡ ገያሾ ክትውሽብ ምዃና ኣፍሊጣ እዚ እገዳ ጉዕዞ ኣብ ውሽጢ 14 መዓልታት ቅድሚ ናብ ኣሜሪካ ምእታው ኣብ ሃገራት እቲ ሕብረት ዝነበረ ናጻ ቪዛ ሸንገን ዝነበሮ ሰብ ዘጠቓለለ ምዃኑ ይግለጽ እዚ ማለት ኣባል 26 ሃገራት ሸንገን ዘይኮነት ኣየርላንድ ኣብቲ ምኽልካል ጉዕዞ ኣይትኻተተትን ቡልጋርያ ክሮሽያን ሮማንያንውን ኣካል ሸንገን ከይኮና ኣባል ሕብረት ኤውሮጳ ስለ ዝኾና በዚ ኣሜሪካ ወሲዳቶ ዘላ ምኽልኻል ጉዕዞ ቐጸልቲ 30 መዓልታት ኣይክግደባን ምዕባለታት እዚ ቫይረስ ኣብ ምንታይ ደረጃ ኣሎ? 